Bogdan Lončar
<s>Bogdan Lončar (Jošani kod Udbine 1907 — Bela Crkva, 7. jul 1941), bio je žandarmerijski narednik, komandir stanice u Zavlaci.</s>

<s>Biografija 
Rođen je u selu Jošani kod Udbine u Lici, od oca Koste Lončara i majke Milice.</s><s>Bogdan je primljen u Vojnopodoficirsku školu u Sremskoj Kamenici, koju je uspešno završio, 1935. godine, kao prvi u rangu.</s><s>Uoči rata nalazio se na dužnosti prvog kraljevog ađutanta u Starom dvoru, kao pripadnik dvorske žandarmerije.</s>

<s>Bogdan Lončar je bio oženjen Božicom — Bosom, ćerkom Rada Đukića, ličanina, koji se iz Amerike vratio brodom da kao dobrovoljac ratuje za Kraljevinu Srbiju protiv Austrougarske u Prvom svetskom ratu.</s><s>Neposredno pred sam rat, Bogdan i Božica su dobili sina Zorana.</s><s>Posle sloma Kraljevine Jugoslavije u Aprilskom ratu 1941. godine, Bogdan je sa porodicom izbegao u Mačvanski Pričinović kod Šapca.</s>

<s>Smrt 
Na Ivanjdan, 7. jula 1941. godine u selu Bela Crkva, srez Rađevski održan je vašar.</s><s>Kako je okupljenom narodu saopšteno da se zbog zbog vanrednih bezbednosnih prilika vašar zabranjuje, seljaci su počeli da se razilaze.</s>

<s>Oko 17 sati se pojavila jedna grupa od 15 naoružanih partizana, pripadnika novoformirane Rađevske čete Valjevskog NOP odreda.</s><s>Okupljenom narodu obratio se najpre žitelj Bele Crkve, Bogoljub Rakić, opančar i borac Rađevske čete.</s><s>Potom su se narodu obratili poznati valjevski lekar dr Miša Pantić, ujedno komandant čete i Žikica Jovanović Španac, nesvršeni student i novinar iz Valjeva.</s><s>Među prispelim partizanima bio je i učitelj iz obližnje Pecke, Čedomir Milosavljević, takođe dobro poznat lokalnom stanovništvu.</s><s>Posle toga partizani su se udaljili.</s><s>Odmah nakon toga u selu se pojavila žandarmerijska patrola u kojoj su bili narednik Bogdan Lončar i kaplar Milenko Braković.</s>

<s>Odmah po prispeću dvojice žandarma, koji su započeli sa ispitivanjem seljaka o boravku partizana u selu, Vladan Bojanić, student iz Bele Crkve i borac Rađevske čete, koji je privremeno ostao u selu, otrčao je u obližnju šumu da obavesti partizane o dolasku žandarma i njihovim postupcima.</s><s>Partizani su neposredno nakon toga požurili ka selu.</s><s>Zatim je došlo do oružanog sukoba u kom su učestvovali žandarmi Bogdan Lončar i Milenko Braković, sa jedne strane, i Žikica Jovanović Španac i nepoznati partizanski borac (verovatno Dragiša Petrović, mladić iz susednog sela Bastava).</s><s>U ovom oružanom sukobu ubijeni su žandarmi Lončar i Braković.</s>

<s>Jedini sačuvani domaći istorijski izvor, nastao nedugo nakon ovog događaja, predstavlja izveštaj Odeljenja javne bezbednosti iz Užica Komesarijatu unutrašnjih poslova u Beogradu, od 21. jula 1941.</s><s>Ovaj izveštaj nastao je na osnovu kazivanja predsednika seoske opštine Sredoja Kneževića i seoskog starešine Nikole Lazarevića.</s><s>U delu izveštaja koji govori o događaju nakon dolaska žandarma, ističe se:</s>

<s>Izveštaj nemačke Krajskomandanture iz Šapca, nastao 10. jula 1941, hronološki prethodi navedenom izveštaju kvislinške žandarmerije.</s>

<s>Posle Drugog svetskog rata ovaj dan se obeležavao kao Dan ustanka naroda Srbije.</s>

<s>Rehabilitacija</s>

<s>Žandarmi Bogdan Lončar i Milenko Braković rehabilitovani su 11. decembra 2008. od strane Okružnog suda u Šapcu, na osnovu Zakona o rehabilitaciji.</s><s>Odluka suda je naišla na odobravanja, ali i osporavanja u javnosti.</s><s>Srpska pravoslavna crkva je 2000. omogućila podizanje spomenika Bogdanu Lončaru u porti crkve sv. Đorđa u Beloj Crkvi.</s><s>Pokraj spomenika Lončaru 2002. podignut je i spomenik Milenku Brakoviću.</s><s>Zemni ostaci dvojice žandarma nisu sahranjeni u Beloj Crkvi.</s>

<s>Izvori</s>

<s>Spoljašnje veze 
 Milan Radanović, Oklevetani datum: Dan ustanka naroda Srbije, Elektro-Beton, 7. jul 2013.</s><s>„Bela Crkva - USTANAK ILI REVOLUCIJA“, Pavla Pavlović, Večernje novosti, feljton, 2006.</s><s>„Žandarmi iz Bele Crkve žrtve ideološkog terora“, Miroljub Mijušković, Politika, društvo, 5. januar 2009.</s><s>„Uloga seoskog vašara u srpskoj istoriji“, Kosta Nikolić, NIN, drušvo, broj 3028, 8. januar 2009.</s><s>„I heroj i terorista“, I. Mićević, V. Novosti, reportaže, 9. januar.</s><s>2009.</s><s>Žikica Španac (Kolubara, april 2009)
 „Novi pucanj ustaničke puške“, Ognjen Radulović, Ilustrovana Politika, broj 2608, 8. januar 2009.</s><s>Aleksandar Jevtić: Početak oružanog ustanka u valjevskom kraju , str. 299-311, u časopisu „Glasnik“, broj 4-5, Istorijski arhiv Valjevo, 1969. godine.</s>

<s>Biografije, Udbina</s>

